Tupai muncung besar

Tupai muncung besar (Tupaia glis) ialah mamalia kecil dalam keluarga tupai muncung, Tupaiidae, dan tempatan di Thailand, Malaysia, dan Indonesia. Ia disenaraikan sebagai kurang membimbangkan oleh IUCN memandangkan ia kekal umum, dan memaparkan beberapa pengubahsuaian untuk menjalani kehilangan habitat.

 Penerangan 
Tupai muncung biasa salah satu tupai muncung yang terbesar. Purata panjang badan antara  dan purata berat sekitar 190 g, dengan pelbagai warna perang kemerahan, bahagian atas kelabu atau hitam, dan perut putih. Ekor panjang kembangnya perang kelabu dan hampir mencapai kepanjangan badan. Tapak tangannya licin dengan kuku tajam, dan terdapat kulit licin di atas hidungnya. Kedua-dua jantina mempunyai rupa yang sama. Binatang ini mempunyai kepala dan kepanjangan badan 13–21 cm dan kepanjangan ekor 12–20 cm. Tupai muncung biasa selalunya berjalur putih pucat di setiap bahu.

Dua subspesiesnya adalah T. g. longipes dan T. g. salatana, dengan warna T. g. longipes lebih suram berbanding T. g. salatana. Bahagian bawah T. g. longipes kuning suram hingga kuning kemerahan, dan sisi bawah ekornya keabuan. Bahagian bawah dan sisi bawah ekornya merah gelap pada T. g. salatana. Spesies hampir samanya adalah Tupaia splendidula dan Tupaia montana.

 Taburan 
Ia antara yang terbesar dalam kategori tupai muncung. Tupai muncung biasa tersebar di Asia Tenggara. Ia terdapat di hutan hujan tanah rendah Thailand, Malaysia, Singapura dan Indonesia.

 Kelakuan 
Ia haiwan diurnal. Tupai muncung besar aktif pada hari siang dan mencari makanan, bersendirian atau berpasangan, kebanyakannya atas tanah bawah belukar, walaupun ia arboreal. Pemakanannya terdiri daripada serangga, buah, daun dan bahan sayuran lain. Sarangnya biasa dalam lubang batang pokok.

 Status taksonomi 
Species ini sulung kali digambarkan pada Februari 1820 oleh pengembara Perancis, Pierre-Médard Diard dan Alfred Duvaucel dalam artikel "Sur une nouvelle espèce de Sorex — Sorex Glis" yang tulis bersama, didahului dengan gambaran. Mereka mencerap spesimen di Pulau Pinang dan Singapura, dan menganggapnya spesies bagi Sorex, dan bukan genus baru.Diard, P.M., Duvaucel, A. (1820) "Sur une nouvelle espèce de Sorex — Sorex Glis". Asiatick researches, or, Transactions of the society instituted in Bengal, for inquiring into the history and antiquities, the arts, sciences, and literature of Asia, Volume 14. Bengal Military Orphans Press, 1822 Antara 1821 dan 1940, beberapa ahli zoologi menggambarkan spesies daripada spesies lain. Spesies ini masih mendapat banyak bentuk peringkat dan kesahan yang tak tentu, dan penyelidikan terperincinya masih belum selesai. Beberapa bentuknya awalnya dianggap sinonim bagi Tupaia glis; beberapanya diangkat ke tahap spesies. Sinonimnya termasuk:

 Rujukan 

 Pautan luar 
  Risalah Jabatan Perlindungan Hidupan Liar dan Taman Negara (PERHILITAN), Semenanjung Malaysia.
  Helaian fakta Hidupan liar Singapura 

Kategori:Mamalia Asia Tenggara